REPUBLIKA HRVATSKA

OPĆINSKI SUD U SISKU

Ured predsjednice

Broj: 2-Su-254/2017-13

Sisak, 18. travnja 2017.

Županijsko izborno povjerenstvo

Sisačko-moslavačke županije

Predmet: Izdavanje uvjerenja iz kaznenih evidencija

za kandidate na lokalnim izborima

* obavijest, dostavlja se

Ovim putem Vas obavještavamo, da je Ministarstvo pravosuđa dostavilo obavijest o načinu organiziranja rada sudova i stalnih službi zbog izdavanja potvrde suda, odnosno uvjerenja iz kaznene evidencije Ministarstva pravosuđa u svrhu kandidiranja na lokalnim izborima.

Potvrde, odnosno uvjerenja iz kaznene evidencije izdavat će se u periodu od 14 dana tj. od 20. travnja 2017. do 4. svibnja 2017.

Općinski sud u Sisku potvrde će izdavati u sjedištu suda i u svojim stalnim službama u Kutini, Glini i Hrvatskoj Kostajnici u navedenom razdoblju prema slijedećem rasporedu:

**U radne dane:**

Općinski sud u Sisku i stalne službe rade sukladno svojem redovnom radnom vremenu od 8,00 do 15,30 sati u kojem vremenu se može pristupiti u sud i stalne službe radi izdavanja uvjerenja.

**U neradne dane (subota, nedjelja i praznik):**

Tijekom navedenog perioda predviđen je rad **samo u sjedištu Općinskog suda u Sisku**, na adresi Sisak, Ivana Kukuljevića Sakcinskog 24, prema slijedećem rasporedu:

* subota 22. travnja i nedjelja 23. travnja 2017. – od 09,00 do 13,00 sati
* subota 29. travnja i nedjelja 30. travnja 2017. – od 09,00 do 13,00 sati
* ponedjeljak 1. svibnja 2017. – od 09,00 do 13,00 sati
* srijeda 03. svibnja 2017. – od 8,00 do 20,00 sati (predzadnji dan izdavanja potvrda)
* četvrtak 04. svibnja 2017. – od 8,00 do 24,00 sati (zadnji dan izdavanja potvrda)

Potrebno je da s ovim dopisom upoznate sva općinska/gradska izborna povjerenstva koja su dužna na svojim web stranicama objaviti obavijest koju vam u prilogu ovog dopisa dostavljamo. Isto tako, izborna povjerenstva, radi bolje informiranosti građana koji se misle kandidirati, trebala bi istaknuti obavijest iz priloga na vidljivo mjesto.

S poštovanjem,

Predsjednica suda

Vera Bubaš

Privitak: 1